open-index/open-wikipedia-markdown huggingface dataset:
אליעזר בן-יהודה (שיר)

"**אליעזר בן יהודה**" הוא שיר עברי העוסק בדמותו של אליעזר בן-יהודה, שכתב ירון לונדון, הלחין מתי כספי וביצעה במקור חוה אלברשטיין. השיר יצא לאור בשנת 1970.

## חיבור השיר וביצועיו
את השיר כתב ירון לונדון בעת שהיה שדרן רדיו בקול ישראל. בתחילת שנות ה-60 צפה לונדון בסרט "האָלָמוֹ", המתאר את קרב אלמו שהתרחש בארצות הברית בשנת 1836. בסרט מתואר דייווי קרוקט, גיבור מלחמה אמריקאי שלכבודו בוצע שיר בסרט. בעקבות הצפייה בסרט תהה לונדון מדוע לאמריקאים יש שירים על גיבוריהם ההיסטוריים ואילו בעברית לא קיימים שירים על גיבורי התחייה הציונית. לונדון, שגדל בבית בו ניתן כבוד רב לשפה העברית, חשב שיש להקדיש שירים בעברית למחיי השפה העברית. אליעזר בן-יהודה נחשב בעיני לונדון גיבור ציוני, ולכן החליט לכתוב עליו שיר שנותר בינתיים במגירה.

בשנת 1970 קיבל לונדון פנייה למסירת שיר, מתוכנית הרדיו של קול ישראל "דו רה מי ועוד", בהפקתה של דליה גוטמן ובהגשתה של רבקה מיכאלי. לונדון כתב עד אז מספר פזמונים מוכרים, ובתוכנית הוקלטו פזמונים רבים שנוצרו בהזמנת קול ישראל. מתי כספי, שהיה לקראת תום שירותו הצבאי בלהקת פיקוד הדרום, הוזמן להלחין את מילותיו של לונדון. השיר, בעיבודו של אלכס וייס, הוקלט על ידי חוה אלברשטיין בבית המורה בתל אביב, שם הוקלטו תוכניות המקור של קול ישראל. השיר זכה להשמעות רבות ברדיו וצעד במצעדי הפזמונים השבועיים של הגל הקל וגלי צה"ל בסביבות אוגוסט–אוקטובר 1970 (בשיאו, ב-14 בספטמבר, הגיע למקום השלישי), ובאותה שנה נכלל בתקליטה של אלברשטיין "משירי ארץ אהבתי".

מתי כספי נהג לבצע את השיר בהופעותיו. הוא שר אותו בחגיגת הזמר 1976, והקליט אותו לאלבומו "צד א' צד ב'" (1978). השיר הוא מהראשונים שהלחין כספי ואשר זכו להצלחה רבה. כספי הלחין את השיר כך שעל פי הלחן הטעם במילה "יהודה" הוא במלעיל (בהתאם להגייה האשכנזית) ולא במלרע:

## תוכן השיר
השיר עוסק בפועלו של אליעזר בן-יהודה, אחת הדמויות המפורסמות בתחיית הלשון העברית. נזכרות בו כמה מילים מהרבות שהמציא, כגון: "יוזמה", "פצצה", "כרובית" ו"גלידה". בבית האחרון של השיר נזכר בנו, איתמר, והבטחתו של אביו שיגדל על ברכי השפה העברית.

בשיר מוגדר בן יהודה כ"יהודי מבדח" שבדה מילים ממוחו הקודח. לימים סיפר לונדון כי התכוון לכתוב יהודי תמהוני, אך מכיוון שרצה שהביטוי יתחרז עם "מוחו הקודח", שינה ליהודי מבדח, על אף שלדבריו יש בכך שגיאה, שכן בן-יהודה תואר כאדם חמור סבר ולא כאדם מבדח.

## קישורים חיצוניים

* מילות השיר באתר שירונט
* שיר אחד באתר כאן – תאגיד השידור הישראלי
* 
* 

## הערות שוליים

קטגוריה:שירי חוה אלברשטיין
קטגוריה:שירי מתי כספי
קטגוריה:שירים המבוססים על אנשים אמיתיים
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים שהולחנו על ידי מתי כספי
קטגוריה:הנצחת אליעזר בן-יהודה
קטגוריה:שירים על השפה העברית
קטגוריה:יום הלשון העברית
בעברית

**בעברית** הוא אלבום הבכורה של המוזיקאי רזי בן-עזר משנת 2004.

## הפקה
אלבום הבכורה של רזי בן-עזר הוקלט בשנת 2004 אך איסוף החומרים נמשך שנים רבות בשנים שקדמו להוצאתו. שירים שנכתבו בנעוריו ובמהלך שירותו בצה"ל הצטרפו לשירים חדשים שנכתבו במיוחד לאלבום.
האלבום הוקלט באולפני Step Brother בפורט לודרדייל, פלורידה, בהשתתפות נגנים מישראל וארצות הברית. בין המשתתפים באלבום: עמי לוי (פוליאנה פרנק, החשמליות), בריאן קאמפבל (Trip Hop nation), גיל פדידה (אלג'יר, פונץ'), ג'יימס ריצ'רדסון (As We R), ארנסט לי וויליאמס Square Egg ריצ'י בולדווין (Sixty Nine Band) ורביעית כלי המיתר של South Florida Everglades College.

## רשימת השירים

## קישורים חיצוניים

קטגוריה:אלבומי בכורה מ-2004
שלוש-עשרה מקטרות

**שלוש-עשרה מקטרות** הוא אלבומו השני של המוזיקאי רזי בן-עזר משנת 2006. זהו אלבום אינסטרומנטלי המבוסס על הספר ״שלוש עשרה מקטרות״ מאת איליה ארנבורג. באלבום 13 קטעים שכל אחד מוקדש לסיפור אחר ולמקטרת אחרת בספר.

## הפקה
האלבום הוקלט באולפני Step Brother בפורט לודרדייל, פלורידה.
לחנים, הפקה ונגינה בכל הכלים: רזי בן-עזר,
מלבד: תפקידי הכינור והצ'לו שנוגנו על ידי איזבל קנדיס ורביעיית המיתרים של אווגליידס קולג' ותפקידי התופים שנוגנו על ידי ג'יימס ריצ'רדסון. 
קולות רקע:תירזה בן-עזר.
בהפקה המוזיקלית השתתף בריאן קאמפבל.

## רשימת השירים

## קישורים חיצוניים

קטגוריה:אלבומים בעברית
תותח צהרי היום

שמאל|ממוזער|ירי בתותח הצהריים
ממוזער|תותח הצהריים (ברקע)
ממוזער|תותח הצהריים
שמאל|ממוזער|שלט התותח
**תותח הצהריים** או **תותח צהרי היום** (באנגלית: **Noonday Gun** או **Noon-day Gun**; בסינית: **午炮**) הוא תותח ימי, הניצב באזור מפרץ קווזיי, שבאי הונג קונג. התותח מופעל על ידי חברת ג'רדיין מאתיסון, ויורים בו מדי יום בשעת הצהריים. התותח הוא אתר תיירות פופולרי בהונג קונג.

## היסטוריה
תותח הצהריים ממוקם על קו החוף באזור שנקרא בעבר כף איסט פוינט, וכיום נקרא האזור קוזווי ביי. האזור היה האזור הראשון בהונג קונג שנמכר על ידי הממשלה הקולוניאלית של הונג קונג, במכרז בשנת 1841. את השטח רכשה קבוצת ג'רדיין מאתסון. במהלך השנים, עקב ייבוש שטחי הים לכיוון צפון, הועבר התותח ממקומו המקורי צפונה, על מנת שייוותר על קו החוף.

מסורת הירי בתותח החלה בעקבות תקרית שאירעה בשנות ה-60 של המאה ה-19. באותה עת המחסנים ומשרדי חברת מאתיסון היו ממוקמים בכף איסט פוינט. כאשר ראש החברה (הטאי פאן) היה מגיע למשרדים בדרך הים, הייתה מיליציית החברה יורה מטחי כבוד לכבודו. אחד מבחירי הצי המלכותי הבריטי שהגיע להונג קונג לא הכיר מנהג זה, וסלד ממנו שכן בצי הבריטי הנוהג הוא שמטחי הצדעה היו שמורים לקצינים בכירים בלבד, ועל כן הורה למאתיסון, לירות בתותח בכל יום, בשעת הצהריים.

בשנת 1941, במהלך הכיבוש היפני של הונג קונג, הצבא הקיסרי היפני פירק את התותח, והתותח אבד. לאחר שחרור הונג קונג על ידי בעלות הברית בשנת 1945, העניק הצי המלכותי לחברת מאתיסון תותח 6 ליטראות על מנת להמשיך במסורת של ירי מדי יום בשעת הצהריים, וב-1 ביולי 1947 הושבה המסורת והתותח ירה שוב. בעקבות תלונות תושבי הסביבה על הרעש, ב-1961 הוחלף התותח בתותח קטן יותר, אשר שימש בקרב יוטלנד במלחמת העולם הראשונה.

## אתר תיירותי
הירי בתותח הפך לאטרקציה תיירותית, ותיירים מגיעים מדי יום לצפות בירי התותח. כמו כן נהוג לירות בתותח בחצות הלילה ב-31 בדצמבר, על מנת לסמל את ראש השנה האזרחית. במסגרת טקס הירי, יוצא שומר לבוש מדים של חברת מאתיסון, מצלצל בפעמון על מנת לסמל חילוף משמרות בעבודה בחברה (מנהג שמקורו בתקופה שמשרדי ומחסני החברה היו בסמוך), ואז יורה בתותח, ולאחר מכן מצלצל בפעמון שנית.

אדם המבקש לתרום 33,000 דולר הונג קונגי לארגון הצדקה "The Community Chest of Hong Kong" יקבל את הזכות לירות בתותח הצהריים.

## בתרבות הפופולרית
ירי התותח (וכן הצלצול בפעמון) מוזכר בשירו המפורסם של נואל קאוורד - "כלבים שוטים ואנגלים" ("Mad Dogs and Englishmen"), בו הוא מספר שרק כלבים שוטים ואנגלים יוצאים בצהרי היום החמים באזורים הטרופיים כדי לעשות מיני פעילויות המפורטות בשיר (בעוד שתושבי האזור מסתתרים מהחום בבקתותיהם), השיר מפרט מושבות בריטיות שונות ברחבי העולם, ולגבי הונג קונג מתאר:

## ראו גם
* תותח הצהריים - תותח בקייפטאון, דרום אפריקה
* תותח השעה אחת בצהריים - בטירת אדינבורו שבסקוטלנד

## קישורים חיצוניים

* תותח צהרי היום באתר discoverhongkong
* 

## הערות שוליים

קטגוריה:הונג קונג: היסטוריה
קטגוריה:הונג קונג: אנדרטאות
יחזקאל שלום מני

הרב **יחזקאל שלום מני** (תרי"ד; 1854 - ו' באייר ת"ש; 12 ביוני 1940). היה תלמיד חכם ושימש כשד"ר של קהילת חברון.

## תולדות חייו
נולד בשנת 1854 (ה'תרי"ד) בבגדאד שבעיראק לסמרה ולרב אליהו מני. נקרא על שם סבו, יחזקאל, ועל שם הרב שלום שרעבי. לפי המסופר, לאחר שחלק אביו רבי אליהו מני בפומבי על אחד מפירושיו של הרב שלום שרעבי. תקפו אותו כאבים עזים והיה מוטל בין חיים למוות, וכך שכב במשך שלשה ימים, אז קרא לאשתו ואמר, הנה יולדת את בן וקראת שמו שלום כי נגלה אלי הרב שלום שרעבי בחלום והסכים לסלוח לי רק אם אקרא לבני בשמו.

בשנת 1856 (ה'תרט"ז) עלו עמו הוריו לארץ ישראל, והתיישבו בירושלים. בשנת 1858 (ה'תרי"ח) עבר עם משפחתו להתגורר בחברון, שם למד בישיבות בית יעקב, מזל צומח. בית גדליה, מגן דוד, ועוד.

עוד טרם הגיעו לגיל שמונה עשרה השיאו אביו לאישה את בוליסה בת אברהם בצראוי, מעולי בצרה שבעיראק.

יחזקאל שלום ניסה לעסוק במסחר, אך למרות כישרנו לא הצליח בו. מכיוון שלא הסכים לקבל עליו משרה הוכרח לפרוש מן המסחר, והתמסר ללימוד תורה בחבורת ה"חכמים" שלא נשאו משרות רבנות.

שימש כשד"ר של העיר חברון בתקופת כהונתו של אחיו רבי סלימאן מנחם מני.

הרב שלום יחזקאל הוא שהעתיק את כתבי אביו הרב אליהו מני ולפיהם הודפס הספר זכרונות אליהו.בגוף הספר נוספו גם הגהותיו.

## משפחתו
בנו הוא ישראל מני. בתו שרה נישאה לחנינא מזרחי.

## קישורים חיצוניים
* 

## הערות שוליים

קטגוריה:אנשי עליות קדומות לארץ ישראל
קטגוריה:בגדאד: רבנים
קטגוריה:האימפריה העות'מאנית: רבנים
קטגוריה:חברון: רבנים
קטגוריה:משפחת מני
קטגוריה:רבנים עיראקים
קטגוריה:שד"רים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1854
קטגוריה:ארץ-ישראלים שנפטרו ב-1940
פקארד פנתר

ממוזער|290px|פקארד פנתר
**פקארד פנתר** (באנגלית: **Packard Panther**) היא מכונית קונספט בתצורת מכונית סלון רודסטר מתוצרת יצרנית מכוניות היוקרה האמריקאית פקארד  (שם מלא: "Packard Motor Co") אשר נבנתה בשנת 1954.

נבנו 4 יחידות בלבד.

## פקארד פנתר

* 2 מושבים
* 2 דלתות
* גוף עשוי מפיברגלס אשר נבנה מיחידה אחת של פיברגלס
* מנוע 5.4 ליטר המפיק 275 כ"ס

## ראו גם
* פקארד צילינדר יחיד
* פקארד 110
* פקארד 180
* פקארד פסיפיק
* פקארד קוואליר

## לקריאה נוספת
* פקארד פנתר קונספט - תמונות
* "פקארד פנתר"

## קישורים חיצוניים

* 
* 

## הערות שוליים

קטגוריה:מכוניות עשויות פיברגלס
קטגוריה:מכוניות קונספט
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות אמריקאיות
קטגוריה:רכבי פקארד
רוז קיגן

**רוז קיגן** (באנגלית: **Rose Keegan**; נולדה ב-8 במרץ 1971) היא שחקנית תיאטרון, קולנוע וטלוויזיה אנגלייה.

## ביוגרפיה
קיגן נולדה בסארי שבאנגליה. היא בתו של ההיסטוריון הצבאי ג'ון קיגן, וגדלה באקדמיה הצבאית המלכותית בסנדהרסט. קיגן למדה משחק ב-Royal Central School of Speech & Drama.

## תפקידים בתיאטרון
* סוזן במחזה "המסיבה של אביגיל" מאת מייק לי בבימויה של שרה אסדייל
* אנדי במחזה "Stepping Out" מאת ריצ'רד האריס בבימויה של מריה פרידמן
* קוניגונדה במחזה "קנדיד" בתיאטרון גייט בבימויו של דייוויד פאר
* "A Message for the Brokenhearted" מאת גרגורי מורטון בתיאטרון ליברפול פלייהאוס / BAC בבימויו של רמין גריי
* "The Revengers Comedies" בתיאטרון סטרנד, כתב וביים סר אלן אייקבורן
* "Bedroom Farce" מאת סר אלן אייקבורן בתיאטרון אלדוויץ בבימויו של לאבדיי אינגרם
* "The Ghost is Here" בתיאטרון הלאומי החדש בטוקיו בבימויו של קזויושי קושידה
* "Hushabye Mountain" מאת ג'ונתן הארווי בתיאטרון המפסטד בבימויו של פול מילר.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1971
קטגוריה:בריטים שנולדו ב-1971
היידי סוודברג

**היידי סוודברג** (באנגלית: **Heidi Swedberg**; נולדה ב-3 במרץ 1966) היא שחקנית אמריקאית.

## ביוגרפיה
סוודברג נולדה בהונולולו, הוואי וגדלה בניו מקסיקו, אמה הייתה מורה לאנגלית בתיכון. לאחר סיום התיכון היא עברה לקנטקי ועבדה שנה בתיאטרון לואיוויל וב-1989 שיחקה בסרטה הראשון "בתוך ארץ" לצד ברוס וויליס ולאחר מכן שיחקה בסרטים "רוקסי מסובבת את העיר" עם ג'ף דניאלס ושוטר בגן ילדים, ב-1991 שיחקה בסרט הקומדיה לרקוד עם טייסים.

היא ביצעה תפקידי אורח בסדרות "זינוק לאתמול", "חשיפה לצפון", "אחיות" ו"מגע של מלאכים". היא מוכרת בשל תפקידה כסוזן רוס, חברתו של ג'ורג' קוסטנזה, בסדרה "סיינפלד". ב-1996 שיחקה בסרט "קרוב ואישי" עם מישל פייפר אשר היה מועמד לאוסקר. ב-1998 גילמה את אמו של דני שובבני בסרט וידאו לילדים.

ב-1994 נישאה ולה שתי בנות.

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
ג'ינס קרוע

ממוזער|ג'ינס קרוע
ממוזער|ג'ינס קרוע
ג'ינס קרוע הוא מכנס ג'ינס שנקרע בכוונה או כתוצאה מבלאי.

יש  מספר סוגים של ג'ינס קרוע: ג'ינס ישן שהופך בלוי, ג'ינס שנקרע בכוונה על ידי הלובש וג'ינס שנקרע בתהליך הייצור. בדרך כלל הג'ינס קרוע בברכיים אך יש ג'ינס הקרועים בכל מיני מקומות.

הזוג הראשון של ג'ינס רגיל תוכנן על ידי לוי שטראוס. המכנסיים תוכננו כך שיתאימו לאיש עובד בצבע כחול כהה. הג'ינס הפך לבגדיו של דור ה-50 וה-60. הג'ינס הקרוע הופיע רק בשנות השבעים עם עליית זרם הפאנק. הקרעים סימלו מרד: הפאנקיסטים קרעו ג'ינס כמחאה פוליטית.

לפני שנות ה-70 ג'ינס קרוע היה נחלתם של המעמדות העובדים, שהג'ינס שלהם הפך לבלוי. לאחר מכן, הג'ינס הקרוע הפך לאפנתי בעיקר אצל הצעירים שטוענים שהוא מבטא את הייחוד שלהם ואת זהותם. גם בתצוגות אופנה של מעצבים מפורסמים, כמו דיור, ניתן לראות את הג'ינס הקרוע.

כוכבי רוק עזרו להפוך את הג'ינס הקרוע לפופולרי (כמו מדונה) היצרנים החלו לייצר ג'ינס קרוע. מעצבים כמו דיזל ובאלמין הציגו מכנסי ג'ינס קרועים בתצוגות, וחנויות כמו הארודס החלו למכור אותם. כיום ג'ינס קרוע - רווח.

ישנן טכניקות שונות לקריעת ג'ינס. קורעים את הג'ינס ביד או בלייזר.
## קישורים חיצוניים

## הערות שוליים

קטגוריה:מכנסיים
מוד לואיס

**מוד לואיס** (באנגלית: **Maud Lewis**; נולדה בשם **מוד דוולי**, 7 במרץ 1903 – 30 ביולי 1970) הייתה אומנית עממית קנדית. חיה בעוני עם בעלה בבית קטן במרשלטאון נובה סקוטיה על חוף האוקיינוס האטלנטי. זכתה להכרה לאומית בין השנים 1964 ו-1965.

## השפעת עבודתה
ספרים, מחזות וסרטים נוצרו על חייה ועבודתה של לואיס, כולל הסרט "מודי" (2018) המתאר את חייה המאוחרים. ציירה למרות קשיים מוטוריים מלידה בידיה ובצווארה.עד היום, לואיס היא אחת מהאומניות העממיות הידועות של קנדה. עבודותיה והבית המשוחזר בו גרה מוצגים בגלריה לאומנות של נובה סקוטיה.

## סגנון יצירתה
ממוזער|ציורים בתערוכה של מוד לואיס
ציוריה של מוד לואיס התאפיינו בסגנון נאיבי ושימוש בצבעים בהירים. מרבית הציורים היו קטנים, בין השאר בשל הקושי שלה להניע את ידה. לואיס ציירה בעיקר פרחים וחיות, בהם שוורים, סוסים, ציפורים, צבאים, או חתולים. רבים מציוריה מתארים תמונות נוף מקומיות: סירות מתנדנדות על המים, סוסים מושכים מזחלות, דמויות מחליקות על הקרח. ציוריה נעשו בהשראת זיכרונות נוף ילדותה והסביבה בה חיה והם מגלמים את אהבתה לטבע ולחיות כגון כלבים, חתולים, צבים, ציפורים ופרות.

## קישורים חיצוניים

* מוד לואיס בגלריה לאמנות של נובה סקוטיה
* דוגמאות לעבודתה 
* מוד לואיס - ביוגרפיה קצרה 
* 

## הערות שוליים

קטגוריה:נובה סקוטיה: אישים
קטגוריה:ציירות קנדיות
קטגוריה:ציירות המאה ה-20
קטגוריה:אמנות גולמית
קטגוריה:ילידות 1903
קטגוריה:קנדים שנולדו ב-1903
קטגוריה:נפטרות ב-1970
קטגוריה:קנדים שנפטרו ב-1970
הבחירות למושל סנקט פטרבורג (2014)

ממוזער|פתק הצבעה לבחירת מושל סנט פטרבורג (2014)
**הבחירות ל[[מושל סנקט פטרבורג]]** נערכו בעיר סנקט פטרסבורג ב-14 בספטמבר 2014. הבחירות הוקדמו מהתאריך המקורי בשל הודעתו של המושל גאורגי פולטאבצ'נקו להתפטר מהתפקיד לצורך התמודדות לתפקיד, לאחר שינויים שנערכו בחוק הבחירות ואפשרו בחירה ישירה למושל, לראשונה מאז 2003.

מושל סנקט פטרבורג פולטאבצ'נקו הגיש את התפטרותו והודיע על כוונתו להתמודד כמועמד בבחירות למושל ב-4 ביוני, במהלך פגישתו עם נשיא רוסיה, ולדימיר פוטין. פולטאבצ'נקו הוביל במרבית הסקרים שנערכו לפני ההצבעה..

ספירת הקולות הסתיימה בשעות הערב של ה-15 בספטמבר. על פי פרוטוקול ההצבעה, שיעור ההצבעה עמד על 39.36% (הצביעו לפחות 1.5 מיליון תושבים). המושל המכהן זכה לקדנציה נוספת, זאת לאחר שפולטאבצ'נקו זכה ב-79.3% מקולות הבוחרים, למקום השני הגיעה המועמדת מהמפלגה הקומוניסטית אירינה איוואנובה (9.37%), למקום השלישי — המועמד הליברל-דמוקרטי קונסטנטין סוחנקו (3.83%). אנדריי פטרוב ממפלגת "מולדת" גרף 2.36% בלבד, טאחיר ביקבאייב ממפלגת "הירוקים" גרף 2.16%, בנוסף נרשם נתון גבוה יחסית של פתקי הצבעה פסולים: 2.9% (כמעט 43 אלף).
## תוצאות הבחירות

## קישורים חיצוניים
* ועדת הבחירות העירונית של סנקט פטרבורג
## הערות שוליים

קטגוריה:בחירות בסנקט פטרבורג
קטגוריה:2014 ברוסיה
קטגוריה:2014 בפוליטיקה
פקארד קוואליר

ממוזער|290px|פקארד קוואליר, שנת 1953
**פקארד קוואליר** (באנגלית: **Packard Cavalier**) היא מכונית סלון מתוצרת יצרנית מכוניות היוקרה האמריקאית פקארד  (שם מלא: "Packard Motor Co") אשר יוצרה בין השנים 1953–1954.

## דגמים

* "Packard Cavalier Touring Sedan" - דגם תמסורת ידנית - 3 מהירויות.
* "Packard Cavalier Touring Sedan Overdrive" - דגם תמסורת ידנית - 4 מהירויות + אוברדרייב.
* "Packard Cavalier Touring Sedan Ultramatic Drive" - דגם תמסורת אוטומטית - 2 מהירויות מסוג "Ultramatic".

## "פקארד קוואליר"

* 4 דלתות.
* 6 נוסעים.
* מנוע קירור מים.
* מכל דלק - 75.8 ליטר.
* לחץ בלמים - PSI 138.4 .
* תאוצה בין 0 - 100 קמ"ש היא 12.4 שניות (לדגם תמסורת ידנית - 3 מהירויות).
* תאוצה בין 0 - 100 קמ"ש היא 13.0 שניות (לדגם תמסורת ידנית - 4 מהירויות + אוברדרייב).
* תאוצה בין 0 - 100 קמ"ש היא 15.2 שניות (לדגם תמסורת אוטומטית - 2 מהירויות מסוג "Ultramatic").

## ראו גם
* פקארד צילינדר יחיד
* פקארד 110
* פקארד 180
* פקארד סטיישן סדאן
* פקארד פסיפיק
* פקארד 300
* פקארד קאריביים
* פקארד סופר 8
* פקארד פנתר

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1953
קטגוריה:מכוניות אמריקאיות
קוואליר
קייזר דרגון

**קייזר דרגון** (באנגלית: **Kaiser Dragon**) היא מכונית סלון מתוצרת יצרנית הרכב האמריקאית **קייזר מוטורס קורפורישין** ("Kaiser Motors"  (שם קודם: "קייזר-פרייזר") אשר יוצרה בשנת 1953.

## קייזר דרגון

* יוצרו כנראה 1,600 יחידות
* 4 דלתות
* 6 נוסעים
* מנוף ההילוכים - ממוקם מתחת להגה
* מחיר היחידה בשנת 1953 עמד כנראה על כ-4,000 דולר

## תמונות

קובץ:1953 Kaiser Dragon (14340740866).jpg | "קייזר דרגון"  שנת 1953
קובץ:1953 Kaiser Dragon (14177346090).jpg | "קייזר דרגון"  שנת 1953
קובץ:1953 Kaiser Dragon (14383548343).jpg | "קייזר דרגון"  שנת 1953
קובץ:1953 Kaiser Dragon (14384026993).jpg | "קייזר דרגון"  שנת 1953
קובץ:53 Kaiser Dragon (14362485584).jpg| "קייזר דרגון"  שנת 1953


## ראו גם
* קייזר מנהטן
* קייזר דארין

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1953
קטגוריה:מכוניות אמריקאיות
דרגון
פקארד 300

**פקארד 300** (באנגלית: **Packard 300**) היא מכונית סלון מתוצרת יצרנית מכוניות היוקרה האמריקאית פקארד  (שם מלא: "Packard Motor Co") אשר יוצרה בין השנים 1951–1952.

יוצרו 22,309 יחידות, מתוכן 15,309 יחידות יוצרו בשנת 1951.
## "פקארד 300"
*
* 4 דלתות
* 6 נוסעים
* מנוע קירור מים
* תאוצה בין 0 - 100 קמ"ש היא 15.4 שניות (דגם תמסורת ידנית - 3 מהירויות)
* תאוצה בין 0 - 100 קמ"ש היא 15.3 שניות (דגם תמסורת ידנית - 4 מהירויות + אוברדרייב)
* תאוצה בין 0 - 100 קמ"ש היא 17.5 שניות (דגם תמסורת אוטומטית - 2 מהירויות)
* "פקארד 300" הופיע בסרט "The Last Man" בשנת 1955
## תמונות

קובץ:Prytania Packard Front.JPG | "פקארד 300"
קובץ:Prytania Packard Rear.JPG | "פקארד 300"
קובץ:Flickr - DVS1mn - 51 Packard 300 (12).jpg | "פקארד 300"
קובץ:Flickr - DVS1mn - 51 Packard 300 (15).jpg | "פקארד 300"
קובץ:Flickr - DVS1mn - 51 Packard 300 (16).jpg | "פקארד 300"
קובץ:Flickr - DVS1mn - 51 Packard 300 (17).jpg| "פקארד 300" - מבט למנוע
קובץ:Flickr - DVS1mn - 51 Packard 300 (2).jpg | "פקארד 300" - מבט לתא המטען
קובץ:Flickr - DVS1mn - 51 Packard 300 (7).jpg | "פקארד 300" - מבט לתוך הרכב
קובץ:'51 Packard Sedan (Déjeuner sur l'herbe VAQ '12).jpg | "פקארד 300", שנת 1951
קובץ:'52 Packard (Rassemblement Rigaud '13).JPG | "פקארד 300", שנת 1952


## ראו גם
* פקארד צילינדר יחיד
* פקארד 110
* פקארד 180
* פקארד 200
* פקארד סטיישן סדאן
* פקארד פסיפיק
* פקארד קוואליר
* פקארד קאריביים
* פקארד סופר 8
* פקארד מייפייר

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1951
קטגוריה:מכוניות אמריקאיות
300
Fergalicious

"**Fergalicious**" הוא שיר שהוקלט על ידי הזמרת האמריקנית פרגי מאלבום הבכורה שלה, The Dutchess. השיר יצא לאור ב-23 באוקטובר 2006, כסינגל השני מתוך האלבום, כשקודמו הוא "London Bridge".

השיר הגיע למקום השני במצעד הבילבורד הוט 100, והראשון במצעד השירים של ברזיל.

## רקע וכתיבה
השיר נכתב על ידי פרגי וגם ויל.איי.אם, שגם הפיק את השיר, והשתתף בו. השיר יצא כסינגל השני מהאלבום ב-23 באוקטובר 2006. "Fergalicious" הוא שיר היפ הופ המשלב בתוכו את סגנון דאנס.

הביקורת שהופנו כלפי השיר היו חיוביות, עם ציונים רבים כשיר קליט ומרקיד. כמה מבקרי מוזיקה השוו את השיר ל-"My Humps", (שיר שיצא על ידי הבלאק אייד פיז מתוך אלבום האולפן הרביעי שלהם (2005).

## הצלחה
השיר היה להצלחה מסחרית בארצות הברית, ובכמה מדינות אחרות. בארצות הברית, הוא הגיע לשיא במקום השני בבילבורד הוט 100, ובמקום הראשון במצעד שירי הפופ. בנוסף לכך, קיבל השיר 4 תוארי פלטינה על ידי תעשיית ההקלטה של אמריקה ומכר מעל 3.5 מיליון הורדות דיגיטליות בארצות הברית בלבד.

בניו זילנד קיבל השיר את תואר הזהב. באירופה נכנס השיר למקום השלושים במספר מצעדים שונים ברחבי היבשת, כולל מקומות גבוהים בפינלנד, נורווגיה, בלגיה וצרפת. וידאו קליפ לשיר יצא ובוים על ידי פטימה רובינסון, ומראה את פרגי ואת ויל.איי.אם במפעל ממתקים, בהשראת הסרט "צ'ארלי בממלכת השוקולד".

## קישורים חיצוניים

## הערות שוליים

קטגוריה:שירי פרגי
קטגוריה:שירי ויל.איי.אם
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:וידאו קליפים שבוימו על ידי פטימה רובינסון
קטגוריה:שירים על מזון ושתייה
קטגוריה:סינגלים בהוצאת אינטרסקופ רקורדס
IC 10

**IC 10** היא גלקסיה לא-סדורה ננסית שנמצאת בקבוצת הכוכבים קסיופאה במרחק של כ-2.6 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 9.5 והיא התגלתה ב-8 באוקטובר 1887 על ידי האסטרונום האמריקאי לואיס סוויפט, שתיאר אותה ככוכב חלש מוקף בערפילית מאוד גדולה ומאוד מאוד מאוד חלשה וחסרת צורה מוגדרת. היא הוכנסה בשנת 1895 על ידי ג'ון דרייר לתוספת הראשונה (IC I) של הקטלוג הכללי החדש תחת הציון IC 10, כשהיא מתוארת ככוכב חלש מוקף בערפילית חלשה מאוד וגדולה מאוד. הגלקסיה נמצאת כמעלה וחצי ממזרח לכוכב כף (β בקסיופאה) וכ-3.8 מעלות מצפון-מערב לכוכב שדר (α בקסיופאה), כך שקל יחסית לאתרה באמצעות טלסקופ חובבים.

## מאפיינים
גודלה הזוויתי של הגלקסיה הוא כ-8 דקות קשת שממרחקה שקול לקוטר של כ-6,000 שנות אור, מסתה מוערכת בכ- מסות שמש, כ-300 מיליוניות ממסת שביל החלב, כאשר כ- מסות שמש ממנה היא מסת הכוכבים הנראים שבה וכ- מסות שמש ממנה היא מסת המימן הנייטרלי שבה, כך שבניגוד לרובן המוחלט של הגלקסיות הננסיות שבקבוצה המקומית, יש בה מעט מאוד חומר אפל ולעומת זה יש בה הרבה מימן נייטרלי שמאפשר יצירה של כוכבים חדשים. בשל כך יש בה מספר גבוה יחסית של כוכבים צעירים ומסיביים וביניהם כוכבי וולף ראייה בצפיפות של פי 2.5 מזו של הענן המגלני הגדול, שנחשב לגלקסיה עם פעילות גבוהה של יצירת כוכבים חדשים. את IC 10 מקיף ענן עצום של גז מימן נייטרלי שמשתרע עד לרדיוס של פי 10 מרדיוסה הנצפה, זאת בדומה לגלקסיית ברנרד ול-IC 1613. לא ברור אם IC 10 היא גלקסיית לוויין של גלקסיית אנדרומדה, אך אם כן, היא מקיפה את מרכזה של גלקסיית אנדרומדה במרחק שנע בין 690,000 שנות אור ובין 1,050,000 שנות אור בזמן הקפה של קרוב ל-11 מיליארד שנים, כלומר מאז היווצרותה של הקבוצה המקומית היא ביצעה הקפה אחת בלבד. מרחקה מגלקסיית אנדרומדה דומה למרחק מגלקסיית אנדרומדה של גלקסיית פגסוס האליפסואידית הננסית, שנחשבת לגלקסיית לוויין שלה, כך שסביר שגם IC 10 היא אכן גלקסיית לוויין.

## קישורים חיצוניים

* 

## הערות שוליים

קטגוריה:קבוצת הכוכבים קסיופאה
קטגוריה:גלקסיות לווייניות של גלקסיית אנדרומדה
קטגוריה:גלקסיות לא-סדורות ננסיות
קטגוריה:קטלוגי אינדקס
דוליטל (סרט)

**דוליטל** (באנגלית: **Dolittle**) הוא סרט לייב אקשן, הרפתקאות ופנטזיה אמריקאי, בבימוי סטיבן גייגן, בהפקת סרטי יוניברסל. הסרט מבוסס על ספרו של יו לופטינג, בעל אותו שם. זהו הסרט הראשון אודות דוקטור דוליטל שהופץ על ידי סרטי יוניברסל. בסרט מככבים רוברט דאוני ג'וניור, אנטוניו בנדרס, מייקל שין וג'ים ברודבנט ובנוסף את הדמויות מדבבים טום הולנד, סלינה גומז, ג'ון סינה, קומייל ננג'יאני, ראמי מאלק, כרמן אג'וגו, קרייג רובינסון, מריון קוטיאר, רייף פיינס, אוקטביה ספנסר, אמה תומפסון ופרנסס דה לה טור. הסרט עלה לאקרנים ב-17 בינואר 2020.

## תקציר העלילה
החניך המתלמד של דוליטל עובר לא מעט טלטלה לפני שהוא מתקבל לתפקיד האסיסטנט. תחילה אביו מלגלג על החולשה שלו מול בעלי החיים בעת הציד בטבע. לאחר מכן, הדרך אל ליבו של דוקטור דוליטל לא קלה. דוליטל איננו מעוניין לפגוש יצורים אנושיים. אלא שהחניך מתחבב על בעלי החיים ואף לומד די מהר לשוחח עימם. על דוליטל נופלת משימה בעל כורחו, להציל את המלכה. הוא איננו מעוניין לבצע זאת. אלא שאם לא יבצע זאת, יאבד את הגן העצום והבית
שהמלכה העניקה לו, מתוך כוונה שהוא ירפא את בעלי החיים הפצועים והחולים. דוליטל יוצא למשימה למצוא את התרופה שתציל את המלכה. אלא שבדרך הוא עוד יתקל בקשיים רבים, כולל אובדן הספינה שלו.

## צוות השחקנים
### שחקנים
*רוברט דאוני ג'וניור - דוקטור דוליטל
*הארי קולט - טומי סטובינס, החניך המתלמד של דוליטל
*אנטוניו בנדרס - ראסולי, מלך הפיראטים
*מייקל שין - מאדפליי, היריב של דוליטל
*ג'סי באקלי - המלכה ויקטוריה
*ראלף איינסן - ארנל סטובינס
*ג'ים ברודבנט - לורד תומאס בדגליי
*קסיה סמוטניאק - לילי דוליטל, אשתו של דוקטור דוליטל
*כרמל לניאדו - ליידי רוס.
*סוני אשבורן - ארנל סטובינס ג'וניור

### מדבבים
*טום הולנד - ג'יפ הכלב
*ראמי מאלק - צ'י-צ'י הגורילה
*אמה תומפסון - פולינזיה הארה
*רייף פיינס - בארי הטיגריס
*סלינה גומז - בטסי הג'ירפה
*קומייל ננג'יאני - פלימפטון היען
*אוקטביה ספנסר - דב-דב הברווזה
*ג'ון סינה - יושי דוב קוטב
*קרייג רובינסון - פלמינג הסנאי האדום
*מריון קוטיאר - טוטו השועלה
*כרמן אג'וגו - ראג'ין הלביאה
*ג'ייסון מנזוקאס - ג'יימס השפירית
*פרנסס דה לה טור - גינקו וו-סורס, הדרקונית המבעיתה יורקת האש.
*ניק א. פישר - מיני הכיסנאי הדואה

## השקה
במקור, היה "דוליטל" צפוי לצאת לאקרנים ב-12 באפריל 2019 על ידי סרטי יוניברסל, אולם ב-1 באוקטובר 2018 הוחלט כי תאריך יציאת הסרט יהיה 17 בינואר 2020.

## קישורים חיצוניים

* 

* 
#### ביקורות
* 
* 
* 
* 
* 

## הערות שוליים

קטגוריה:דוקטור דוליטל
קטגוריה:זוכי פרס פטל הזהב: סרטים
קטגוריה:סרטי אולפני יוניברסל
קטגוריה:סרטי הרפתקאות אמריקאיים
קטגוריה:סרטי פנטזיה אמריקאיים
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים מצוירים למחצה
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים שהיו כישלון קופתי
קטגוריה:סרטים עם מוזיקה מאת דני אלפמן
קטגוריה:סרטים על דרקונים
ממורי בנדה

**ממורי בנדה** (נולדה ב-1997, לערך) היא פעילת זכויות אדם, ובפרט זכויות נשים וילדות, ממלאווי. הקימה את הארגון "תנו לבנות להוביל" ומערבת נערות במאבק נגד התעללות מינית והשחתה גניטלית דרך הרשת להעצמת בנות (GENET). אחרי חמש שנים של מאבק פוליטי, ב-2015 הועלה גיל הנישואים במלאווי לגיל 18 במסגרת חוק חדש בנושא התעללות בילדים.

## רקע
ממורי בנדה החלה את דרכה בפעילות להגנת ילדות אחרי שאחותה הקטנה מרסי נשלחה ל"מחנה חניכה" לנישואים - מרכז שבו ילדות עוברות אונס על ידי גברים מבוגרים, לכאורה להכנתן לנישואים. היא חזרה משם בהריון, ונאלצה להינשא לגבר ממנו הרתה. היא פרשה אז מלימודיה. נישואים אלו לא ארכו, ומרסי עברה את החוויה הזו פעמיים נוספות, כך שכבר הייתה אם לשלושה עד גיל 16, ונטולת תקווה לחזור ללימודים ולהגשים חלומה להיות מורה. בתקופה זו, שכיחות נישואי ילדות בכפייה במלאווי הייתה הגבוהה בעולם.

בנדה הייתה אמורה גם ללכת בדרך זו, אך היא מרדה. היא האמינה שזו זכות בסיסית של נערות להחליט מתי ועם מי להתחתן, וגם שחובה לאפשר לנערות לסיים את לימודיהן. בעודנה נערה צעירה בעצמה, בנדה שמעה על סדנאות כתיבה של GENET, ושכנעה עוד נערות להשתתף, וביחד הן הפיקו סדרת חיבורים שפורסמו בצורת ספר בשנת 2010 בכותרת "אני אנשא כאני אחליט!" בנדה ניצלה את התנופה הזו כדי להוביל תנועה עממית בנושא בכל רחבי מלאווי. הפרספקטיבה החדשה הזו - של הנערות עצמן - הכה הדים גם בקרב הפוליטיקאים, והאיצה את התהליך של אימוץ חוק המגן על נערות מנישואים כפויים, אשר עבר ב-2015. על פי בנדה, מדובר בצעד חשוב, אך שהבעיה נטועה בכך שאין אכיפה, ושגם נישואיה של אחותה הקטנה היו בלתי חוקיים.

ב-2014, הוזמנה בנדה לנאום בפני עצרת האו"ם על מצב ילדות ונערות בארצה. ב-2017, היא השתתפה בפורום החירות אוסלו (OFF) כדוברת מרכזית. היא מונתה כ"מנהיגת בנות" על ידי Rise Up והיא חברה בוועד המייעץ של הארגון, שמטרתו העצמת נשים וילדות דרך עבודה קהילתית.

נכון ל-2018, בנדה סטודנטית לתואר ראשון באוניברסיטה במלאווי.

## קישורים חיצוניים

* Memory Banda: A warrior's cry against child marriage, TED Talk

## הערות שוליים

קטגוריה:פעילות חברתיות
קטגוריה:ילידות 1996
קטגוריה:פמיניסטיות המאה ה-20
קטגוריה:נשים מלאוויות
קטגוריה:נישואי קטינים
דב צפרוני

**דב צפרוני** (נולד ב-17 בפברואר 1976) הוא שחמטאי ישראלי בדרגת רב-אמן.

נכון לספטנבר 2025, מדורג במקום ה-34 בישראל לפי מד כושר.

## הישגים בולטים
* 1991 - סיים במקום החמישי באליפות העולם בשחמט עד גיל 16 (לפני רונן הר צבי שסיים במקום השישי)
* 2006 - סיים במקום השלישי באליפות ישראל בשחמט.

## קישורים חיצוניים

קטגוריה:רבי-אמנים ישראלים
קטגוריה:ישראלים שנולדו ב-1976
דומיניק-פראנס לואב-פיקאר

**דומיניק-פראנס לואב-פיקאר** (נולדה ב-23 בנובמבר 1948) היא גרושתו של פואד השני, מלך מצרים וסודאן לשעבר.

## ביוגרפיה
דומיניק-פראנס נולדה בפריז, למשפחה יהודית, אביה הארכאולוג דויד-רובר לואב מחבל אלזס, ואשתו השווייצרית פולה-מדלין פיקאר.

כאשר הייתה סטודנטית בת 29, כתבה דומיניק-פראנס את תזת הדוקטורט שלה בסורבון על הפסיכולוגיה של האישה בסיפורי אלף לילה ולילה. ב-16 באפריל 1976, לאחר תקופת חיזור, היא נישאה במונקו לפואד השני, מלך מצרים המודח. היא המירה את דתה לאסלאם ושינתה את שמה ל"פאדילה". למרות שנישאה לפואד זמן רב לאחר שהודח מכיסאו, היא קיבלה בקרב תומכי המלוכה את התואר "**הוד מלכותה, פאדילה מלכת מצרים**".

בשנת 1996 בני הזוג התגרשו, ולאחריהם היא נשאה בתואר "הוד מעלתה, הנסיכה פאדילה ממצרים" עד לשנת 2008, אז בוטלו הנישואין והתואר לאחר מאבק משפטי. ב-2002 נלקחה ממנה דירתה בפריז עקב חובות תופחים.

## ילדים
שלושה ילדים נולדו לדומיניק-פראנס ולפואד השני:
* מוחמד עלי, נסיך סעיד (נולד ב-5 בפברואר 1979)
* הנסיכה פאוזיה-לטיפה ממצרים (נולדה ב-12 בפברואר 1982)
* הנסיך פאחרודין ממצרים (נולד ב-25 באוגוסט 1987)

## תארים
* 1948–1976: מיס דומיניק-פראנס לואב פיקאר
* 1976–1996: הוד מלכותה פאדילה מלכת מצרים (טוענת)
* 1996–2008: הוד מעלתה, הנסיכה פאדילה ממצרים
* 2008–היום: הגברת פאדילה דומיניק-פראנס לואב פיקאר

## הערות שוליים

קטגוריה:יהודיות צרפתיות
קטגוריה:פריז: אישים
קטגוריה:יהודיות שהתאסלמו
קטגוריה:שושלת מוחמד עלי
קטגוריה:יהודים מומרים צרפתים
קטגוריה:מתאסלמים צרפתים
קטגוריה:ילידות 1948
דרויסק

[שמאל|ממוזער|250px|[אנדרטה בבית העלמין בחולון לזכר יהודי דרויה, מיורי, דרויסק וליאונפולי שבמחוז ווילנה, שנספו בשואה]]
**דרויסק** (בבלארוסית: **Друйск**; בפולנית: **Drujsk**) היא עיירה במחוז משנה ברסלב שבוובלסט ויטבסק בבלארוס. העיירה הייתה עיירה חקלאית יהודית מאז הקמתה במחצית המאה ה-19 ועד חיסול הקהילה והגליית אנשיה לגטו וידזה וממנו לגטו שווינציאן ולרציחתם בפונאר ובמחנות ההשמדה.

## היסטוריה
רוב ככל המתיישבים בדרויסק עם הקמתה, לאחר שקרקעותיה הופקעו בידי ממשלת רוסיה מרכושו של אציל פולני, היו יהודים. היוצאים היחידים מכלל זה היו משפחה טטרית אחת, ומשפחות מנהל סניף הדואר המקומי ומנהל תחנת הרכבת, בקו ורשה-וילנה-פטרבורג. התושבים התפרנסו מחקלאות. ב-1897 מנו יהודי דרויסק 515 איש מתוך אוכלוסייה כללית של 536 איש.

לקהילה היהודית היו מוסדת דת ומוסדות חינוך, ורבני העיירה: רבי משה אהרן לנדאו, שנפטר צעיר, ואחריו רבי שבתאי זלמן רימשיניאט, שימשו בפועל גם כרבניהם של יהודי נקודות היישוב הסמוכות.

עם פרוץ מלחמת העולם השנייה ולאחר תחילת הכיבוש הגרמני, הגיעו לדרויסק פליטים רבים מדרויה והתקיימו בעיירה במשך תקופה ממושכת מעל 1,573 יהודים. במשך התקופה שעד 1942 נרצחו רבים כולל כאלו שברחו ליערות ופעלו כפרטיזנים. בפברואר 1942 הועברו 1,000 היהודים שנותרו בעיירה לגטו וידזה שבו שהו עם יהודי המקום ויהודי דובינובו, פליסה, וסלובודקה. גטו וידזה נשמר בידי שוטרים ליטאים והתנאים בו היו קשים. ביולי 1942 הועברו רוב היהודים מגטו וידזה לגטו שווינצ'יאני. נשים רבות נרצחו בפונאר, ויהודים אחרים נרצחו בגטו קובנה ובמחנות שטוטהוף ואליאס. רק כ-20 יהודים מדרויסק שרדו את המלחמה.

## לקריאה נוספת
* רחל גרוסבאום-פסטרנק, "**דרוּיסְק**, נפת ברסלב, מחוז וילנה", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 270–273.

## קישורים חיצוניים
* 
* 

## הערות שוליים

קטגוריה:מחוז ויטבסק: עיירות יהודיות
קטגוריה:גטאות בבלארוס
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
תוכנית שרון (תכנון פיסי בישראל)

**תוכנית שרון** (או בשמה הרשמי: **תכנון פיסי בישראל**) הייתה תוכנית האב הארצית הראשונה של מדינת ישראל. התוכנית פורסמה בשנת 1951 בספרים יישובים ותושבים בישראל ותכנון פיסי בישראל ומכונה בשם זה, מכיוון שהאדריכל אריה שרון עמד באותה עת בראש אגף התכנון במשרד ראש הממשלה, שהכין את התוכנית. העקרונות עליהם התבססה התוכנית היו פיזור האוכלוסייה בנגב והגליל ויצירת רשת היררכית של יישובים, עיירות וערים. התוכנית חילקה את המדינה ל-24 מרחבי תכנון, כאשר כל נפה תוכננה כאזור גאוגרפי-כלכלי ובה יישובים עירוניים שישמשו כמרכז לסביבה הכפרית וביחד ייצרו יחידה מושלמת מבחינה חברתית וכלכלית.

התוכנית לא הייתה בעלת תוקף סטטוטורי, אולם היא שימשה כבסיס למדיניות הפיתוח של מדינת ישראל במשך שנים רבות.

## קישורים חיצוניים
* אריה שרון, תכנון פיסי בישראל מהדורה סרוקה של הספר באתר תכנון זמין של מינהל התכנון
* 
* [תוכנית המתאר הארצית הראשונה ([אנגלית])] באתר לזכרו של האדריכל אריה שרון
* 

## הערות שוליים

*
קטגוריה:שנות ה-1950 בישראל
ברית עולם (שיר)

"**ברית עולם**" הוא שיר שנכתב על ידי אהוד מנור והולחן על ידי מתי כספי, שגם ביצע אותו במקור. השיר יצא לאור ב-1976.

## רקע
השיר הוא שיר אהבה שכתב אהוד מנור לאשתו עפרה פוקס בעת ששהו בניו יורק, זמן קצר לאחר נישואיהם.

ראשיתו של השיר הוא במנגינה ללא מלל שהלחין מתי כספי לסרט "חגיגה בסנוקר", שיצא בשנת 1975.
בשנת 1976 הוזמן כספי להופיע ב"חגיגת הזמר" שהחליפה באותה שנה את פסטיבל הזמר והפזמון. היה זה מופע שאינו תחרותי. לצורך האירוע כספי הלחין חלק נוסף לשיר, והגיש אותו לאהוד מנור, שהתאים את השיר שכתב כעשור לפני כן, ללחנו של כספי.
בחגיגת הזמר ביצע כל אמן שני שירים: שיר מוכר של האמן ושיר חדש. כספי ביצע את שירו "אליעזר בן יהודה" כשיר המוכר, ואת "ברית עולם" כשיר החדש.

השיר נכלל באלבומו השני של כספי שנקרא בשמו ויצא ב-1976, וידוע גם בשם "הפעמון", על שום תמונת פעמון ביתי המופיעה על גבי עטיפת התקליט.

במצעד השבועי של רשת ג' הגיע השיר למקום השני, ובמצעד הפזמונים העברי השנתי לשנת תשל"ו (1976) הגיע השיר למקום ה-15. כמו כן, במצעד שירי אהוד מנור הגיע השיר למקום השביעי, וב״מצעד של המדינה״ שנערך בשנת 2009 (ה'תש"ע) הגיע למקום ה-33.

השיר נודע גם בביצוע של בעז שרעבי, שהקליט אותו עבור אלבומו החמישי "משאלה" שיצא בשנת 1987.

אחד מספרי שיריו של כספי ובו תווים של פזמוניו נקרא בשם "ברית עולם" ויצא ב-1980. אלבום אוסף משירי אהוד מנור נקרא אף הוא בשם זה. באותה שנה הקליטה חוה אלברשטיין את גרסתה לשיר, והכלילה אותה באלבומה ה-23, "שיר במתנה".

בשנת 2004 ביצע הזמר הראל סקעת את השיר במסגרת סבב האודישנים השני של התכנית "כוכב נולד".

"ברית עולם" נחשב לאחד משירי הכניסה לחופה הפופולריים ביותר בישראל.

## קישורים חיצוניים

*יוסי חרסונסקי, עיון ביקורת באתר יוסמיוזיק
* רבקה מיכאלי, ברית עולם באתר רדיו ללא הפסקה, 27 בינואר 2017
* אמיר דדון - ברית עולם, מתוך "ברית עולם" - אלבום המחווה של כאן גימל לאהוד מנור, 2025, בערוץ היוטיוב של כאן גימל
* מאור אדרי - ברית עולם, מתוך הפרויקט 50 שנה לחגיגה בסנוקר, 2025, בערוץ היוטיוב של מאור אדרי

## הערות שוליים

קטגוריה:שירי מתי כספי
קטגוריה:שירי בעז שרעבי
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי מתי כספי
קטגוריה:שירי אהבה בעברית
קטגוריה:סינגלים בהוצאת CBS ישראל
אנה ואגאנר

**אנה ואגאֶנר** (נולדה ב-14 באוקטובר 1976, בלץ, ברית המועצות (כיום מולדובה)) היא שחמטאית מולדובנית-לוקסמבורגית ממוצא יהודי בדרגת רב-אמן נשים.

החל ממרץ 2019 אינה שחמטאית פעילה.

## ביוגרפיה
אנה ואגאנר (שוסטרמן) נולדה בבלץ. אביה הוא לייזר שוסטרמן בעל דרגת אמן בינלאומי, גם אמה שחמטאית מוצלחת. אנה החלה להתאמן בגיל צעיר בהדרכת אביה. בשנת 1992 היא חלקה מקום 1–2 באליפות אירופה לנערות עד גיל 16. בשנים 1995, 2000 ו-2004 היא הייתה אלופת מולדובה בשחמט נשים.

אניה שוסטרמן למדה באוניברסיטת בלץ והתמחה בשפות.

היא התחתנה עם בנקאי מלוקסמבורג והחל משנת 2006 מייצגת את ארץ מגוריה החדשה. גם הוריה עברו להתגורר בלוקסמבורג.

## אנה ואגאנר באולימפיאדת השחמט
בין השנים 1994 ל-2008 השתתפה אנה ואגאנר ב-6 אולימפיאדות שחמט:

## קישורים חיצוניים

## הערות שוליים

קטגוריה:רבי אמנים לנשים
קטגוריה:יהודים מולדובנים
קטגוריה:ילידות 1976
Kubernetes

**Kubernetes** (לעיתים נכתב בקיצור **k8s**, נהגה "קוּבֶּרנֶטִיס") היא מערכת קוד פתוח לניהול ופריסה אוטומטית של יישומים על גבי קונטיינרים. המערכת תוכננה במקור על ידי גוגל וכיום מתוחזקת על ידי Cloud Native Computing Foundation. Kubernetes תומכת במגוון כלים של קונטיינרים, בהם containerd או rkt.

Kubernetes מתבססת על ארכיטקטורת Cluster בה שרת אחד לפחות מהווה שרת ראשי, שאחראי על ניהול הפריסה על השרתים האחרים. בנוסף, יהיה לפחות שרת אחד עליו ירוצו הקונטיינרים עצמם.

Kubernetes (מיוונית: κυβερνήτης, מושל) נוצרה על ידי ג'ו בדה, ברנדן ברנס וקרייג מקלוקי שאליהם הצטרפו בהמשך מהנדסים נוספים מגוגל, בהם בריאן גרנט וטים הוקינג. היא הוצגה באופן רשמי על ידי גוגל באמצע שנת 2014. התכנון והפיתוח שלה הושפעו מאוד ממוצר פנימי של גוגל בשם Borg. גרסה 1.0 של Kubernetes יצאה לאור ב-21 ביולי 2015.

Kubernetes מגדירה אבני בניין ("פרימיטיביים") שמספקים יחד מנגנונים לפריסה, תחזוקה והתאמה לגודל (סילוּמיוּת) עבור יישומים. המרכיבים של Kubernetes תוכננו בצורה של צימוד רופף ויכולות הרחבה כדי לתמוך בעומסים וצרכים משתנים. יכולת ההרחבה ניתנת בעיקר באמצעות Kubernetes API שמשמש הן את מרכיבי המערכת והן את ההרחבות שלה.

יחידת ההרצה הבסיסית היא Pod, שמשמשת כשכבת הפשטה של קונטיינר או קבוצת קונטיינרים, שנמצאים על אותו השרת ויכולים לחלוק משאבים. כל פוד מקבל כתובת IP ייחודית, והודות לכך יכולים יישומים שונים להשתמש בצורה חופשית בפורטים בלי חשש להתנגשויות ביניהם.

## קישורים חיצוניים

* 

## הערות שוליים

קטגוריה:גוגל: תוכנה
קטגוריה:וירטואליזציה
סן אנדראס (סרט)

**סן אנדראס** (באנגלית: **San Andreas**) הוא סרט מסוגת סרטי אסונות שיצא ב-29 במאי 2015. הסרט בוים על ידי בראד פייטון, נכתב על ידי קארלטון קיוז ובו מככבים דוויין ג'ונסון, אלכסנדרה דדריו וקארלה גוג'ינו. עלילתו סובבת סביב רעידת אדמה בהעתק סן אנדראס.

## עלילה
ריי (דוויין ג'ונסון), הוא איש חילוץ והצלה, שלרשותו נזקפות למעלה מ-600 הצלות רשומות. ריי מנסה לשקם את מערכת היחסים שלו עם פרודתו, אמה (קארלה גוג'ינו). דוקטור לורנס (פול ג'יאמטי) מנסה להזהיר את התושבים על רעידת אדמה אכזרית שהולכת לפגוע בשבר סאן אנדראס, אבל אף אחד לא מקשיב לו.

כשרעידת האדמה מכה, ריי נחפז ומציל את פרודתו. חברה החדש של אשתו, שהיה יחד עם ביתם המשותפת של ריי ואמה, בלייק (אלכסנדרה דדריו), נוטש אותה כשזו נלכדת ברכב בחניון במהלך הרעידה, ונהרג מאוחר יותר.

כשבלייק זועקת לעזרה, באים בן ואולי, שני אחים שנפגשו איתה קודם לכן, ומחלצים אותה. היא מצליחה ליצור קשר עם אביה, וזה מבקש ממנה להגיע לנקודה הגבוהה ביותר בסן פרנסיסקו.

כשרעידת האדמה חוזרת, היא גוררת עימה גל צונאמי אדיר. רעידת האדמה הזו נרשמת כגדולה בהיסטוריה, בעוצמה של 9.6 בסולם ריכטר.

לאחר מסע ארוך ומפרך, ריי מצליח להציל את ביתו בלייק, וכן את בן ואולי.

## שחקנים
*דווין ג'ונסון – ריי
*אלכסנדרה דדריו – בלייק
*פול ג'יאמטי – דוקטור לורנס
*קארלה גוג'נו – אמה
*יואן גריפיד' – דניאל
*הוגו ג'ונסטון-ברט – בן
*ארצ'י פנג'בי – סרינה
*קיילי מינוג – סוזן
*קולטון היינס – ג'ובי
*ארט פרקינסון – אולי טיילור

## קישורים חיצוניים

* 

קטגוריה:סרטי אסונות
קטגוריה:סרטים אמריקאיים
סירנה (סדרת טלוויזיה)

**סירנה** (באנגלית: ****) היא סדרת דרמה-פנטזיה אמריקאית שעלתה בערוץ Freeform ב-29 במרץ 2018. העונה הראשונה כללה 10 פרקים. במאי 2019 חודשה הסדרה לעונה שנייה אשר עלתה ב-24 בינואר 2020 וכללה 16 פרקים. ב-2 באפריל 2020 עלתה לשידור העונה השלישית. באוגוסט 2020 בוטלה הסדרה.

## תקציר
#### עונה 1
בעיירת החוף בריסטול קוב, הידועה על היותה פעם בית לבתולות הים, חייהם של כמה ביולוגיים ימיים מתהפכים כאשר אישה צעירה מסתורית מופיעה ומתחילה להרוס את עיירת הדיג הקטנה כדי לחפש את אחותה שנלכדה אשר נחטפה בידי הצבא המקומי.

## דמויות
### ראשיות
* אלכס רו בתור "בן פונאל", ביולוג ימי שעוזר לרין.
*אלין פאוול בתור "ריין", בתולת ים צעירה ומוזרה אשר סוחבת סוד אפל.
* איאן ורדון בתור "זאנדר מקלאור", דייג בחוף העיר המבקש לגלות את האמת מאחורי התעלומה של הנערה המסתורית.
* רנה אוון בתור "הלן הוקינס", אישה שבבעלותה חנות בעיר שנדמה שהיא יודעת יותר על בני הים ממה שהיא טוענת. מאוחר יותר היא מתגלה להיות בתולת ים המתגוררת ביבשה וקרובת משפחה רחוקה של בן.
* פולה אוונס-אקינגבולה - בתור "מאדי בישופ", ביולוגית ימית, בת זוגו של בן.
* סיבונגל מלמבו בתור "דונה", בתולת ים מיסטית, אחותה של רין. (עונה 1)
*טיפאני לונסדייל בתור "טיה". (עונה 3)

### משניות
* צ'אד רוק בתור "כריס מילר", דייג שנלקח לבסיס הצבאי לאחר שנפצע על ידי דונה.
* קרטיס לאם בתור "קלווין", דייג שהוא גם ידיד וחבר של קסנדר.
* רון יואן בתור "אלדון דקר", מומחה לבני ים שעובד עבור הצבא.
* גיל ברמינגהאם בתור "דייל בישופ", השריף של מחלקת שריף בבריסטול, אביה של מאדי.
* תמי ג'יילס בתור "מריסה שטאוב", סגנית שריף בריסטול.
* אנתוני הריסון בתור "אדמירל הריסון", ראש הבסיס הצבאי שבו נלכדה דונה.
* איליה מרזולף בתור "קטרינה", מנהיגת אלפא של בני הים שמאבדת את מנהיגותה לרין.
*גרסל ביוויס בתור "סוזן בישופ", אימה המנוכרת של מאדי ואשתו לשעבר של דייל. מנסה לשקם את היחסים במשפחה שלה. (עונה 1–2)
*דניאל קודמור בתור "בריאן", היבריד אנושי, ואביה של מרדית'. (עונה 2–3)

## פרקים

### עונה 1

## קישורים חיצוניים

* 

## הערות שוליים

קטגוריה:Freeform: תוכן מקור
קטגוריה:סדרות דרמה אמריקאיות
קטגוריה:סדרות דרמה המשכיות

קטגוריה:סדרות טלוויזיה על בנות ים
קטגוריה:סדרות פנטזיה אמריקאיות
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שעלו לשידור בשנת 2018
SBS 6

**SBS 6** הוא ערוץ טלוויזיה הולנדי, הנמצא בבעלות רשת Talpa, שנקראה בעבר בשם .SBS Broadcasting B.V ומכאן שמו. ערוצים אחרים בבעלות הקבוצה הם NET 5, SBS 9 ו-Veronica TV.

## היסטוריה
SBS ייצגה בעבר חברת טלוויזיה סקנדינבית, כאשר זו החלה להתרחב מחוץ לסקנדינביה ב-1995, אחת המדינות הראשונות שבהן היא החלה לפעול הייתה הולנד. SBS 6 היה ערוץ הטלוויזיה המסחרי השלישי בהולנד אחרי RTL 4 ו-RTL 5, כשהושק ב-28 באוגוסט 1995.

כאשר הושק הערוץ, הוא היה בתחרות קשה מול ערוץ Veronica, שהחל לשדר באותה עת. זאת בשל הרצון של שני הערוצים לתפוס את אפיק 6 בשלט.

ב-1 במרץ 1999 קבוצת SBS הרחיבה את שידוריה בהולנד, עם תחילת שידורי ערוץ NET 5. בשנת 2003 ערוץ Veronica הצטרף לקבוצה.

ב-10 באפריל 2017 רכשה Talpa אחזקות 67% ממניות Sanroma Media הולנד.

## תוכניות
* הודות לג'ים
* קאסל
* קרוב לבית
* קולומבו
* חברים
* האוס
* בית קטן בערבה
* מונק
* אשתי והילדים
* NCIS
* בתוך הבועה
* המנטליסט

## ראו גם
* RTL 7
* RTL 8
* BNNVARA

## קישורים חיצוניים

* 

## הערות שוליים

קטגוריה:ערוצי טלוויזיה הולנדיים
רכס בואו

**רכס בואו** (באנגלית: **Bow Range**) הוא רכס הרים בהרי הרוקי הקנדיים, על הגבול בין פרובינציית אלברטה ופרובינציית קולומביה הבריטית שבקנדה.

## גאוגרפיה

הרכס נמצא במרכז אזור באנף - לייק לואיז, בדרום הרכסים הקונטיננטליים, על קו פרשת המים של אמריקה, מערבית לעמק בואו בו זורם נהר בואו, בשטח הפארק הלאומי באנף והפארק הלאומי קוטניי.

השטחו של הרכס 717 קמ"ר, אורכו (מצפון לדרום) 34 קילומטרים, ורוחבו המרבי (ממזרח למערב) 43 קילומטרים.

גובהו המקסימלי של הרכס, בהר טמפל, 3,543 מטרים מעל פני הים. ברכס ממוקם עמק עשר הפסגות.

64% משטח הרכס נמצא בקולומביה הבריטית, ו-36% נמצא באלברטה.

### פסגות ההרים

## היסטוריה

הרכס נקרא על שם נהר בואו הסמוך, ועמק בואו בו זורם הנהר. השם נקבע רשמית ב-31 במרץ 1917 על ידי מועצת השמות הגאוגרפיים של קנדה.

## לקריאה נוספת

• C. SIMON L. OMMANNEY, **[https://pubs.usgs.gov/pp/p1386j/canadianrockies/canrock-lores.pdf GLACIERS OF THE CANADIAN ROCKIES]**, P 218

## קישורים חיצוניים

* רכס בואו באתר ממשלת קולומביה הבריטית
* תצלום לוויין של רכס בואו
* רכס בואו באתר peakbagger
* תחזית מזג אוויר עדכנית להרי רכס בואו, לפי גבהים

## הערות שוליים

בואו
בואו
בואו
סגיטה

[שמאל|ממוזער|250x250 פיקסלים|s - הסַגִיטָה, r - הרדיוס, l - מחצית המיתר, A - ה[אפותם]]
**סַגִיטָה** הוא מונח בגאומטריה (לפעמים מכונה בקיצור סַג). בלטינית משמעות המילה סגיטה היא "חץ" (סגיטה הוא גם שמה הלועזי של קבוצת הכוכבים - חץ). משמעות המושג בגאומטריה הוא: 
* אורך קטע מאמצע מיתר של מעגל האנכי למיתר, עד לקשת של המיתר.
* אורך קטע מאמצע מיתר של מעגל לאמצע הקשת של המיתר.
* במעגל אורך הסגיטה s שווה לרדיוס המעגל r פחות האפותם A ממרכז המעגל למיתר: s = r - A (ראו איור).
* במצולע משוכלל אורך הסגיטה s שווה לרדיוס המעגל החוסם את המצולע r פחות האפותם A ממרכז המצולע לצלע של המצולע: s = r - A.
* בדרך כלל הסגיטה מתייחסת למרחק מהמיתר לקשת הקטנה יותר הנשענת על המיתר, אבל ניתן גם להגדיר "סגיטה ארוכה" כאורך הקטע מאמצע המיתר לאמצע הקשת הגדולה הנשענת עליו.

## חישוב הסגיטה, הרדיוס, ואורך המיתר
באיור למעלה s מציין את אורך הסַגִיטָה, r את הרדיוס, ו \ell את מחצית המיתר עליו נשענת הסגיטה. האפותם A (השווה ל r-s) ו \ell הם ניצבים של משולש ישר-זווית שאורך היתר שלו הוא r. לפי משפט פיתגורס אם כן:
 r^2 = \ell^2 + (r-s)^2
ניתן לסדר נוסחה זו בדרכים שונות כדי לחשב את הסגיטה, הרדיוס או היתר בהינתן שני האחרים:
 1. s = r - \sqrt{(r^2 - \ell^2)}
 2. \ell = \sqrt{(2 r s - s^2)}
 3. r = 
ניתן גם לחשב את הסגיטה מהזווית \alpha שבאיור. s שווה כאמור r-A. ו A שווה {r\ cos(\alpha)} ומכאן:
 4. s = r(1-cos \alpha) = 2r\ sin^2{\alpha \over 2}

## קירובים כאשר הסגיטה קטנה
מנוסחה 3 למעלה נובע ש {s(2r-s) = \ell^2}. כאשר הסגיטה s קטנה בהרבה מהרדיוס r (כלומר כאשר הקשת היא שטוחה, כפי שקורה לעיתים נפוצות באדריכלות) נוסחה זאת הופכת ל {s(2r) \approx \ell^2}. ומכאן לקירוב:
 5. }}

## שימושים
באדריכלות נפוץ השימוש בסגיטה בחישובים הנוגעים לקשתות כמו בקירות קמורים או קעורים, בקמרונות, בכיפות ובגשרים. במקרים אלה שימושי הקשר בין בסגיטה לרדיוס העקמומיות של הקשת ולאורך המיתר (ראו נוסחאות למעלה) כשלפעמים רצויה סגיטה מסוימת ויש לחשב את הרדיוס והמיתר ולפעמים הרדיוס או המיתר הם הרצויים ויש לחשב את הסגיטה. הסגיטה משמשת גם להשגת עקמומיות רצויה של תיבת תהודה של כלי מיתר. בשימושים אלה לרוב העקמומיות מאוד עדינה ומספיקה נוסחת הקירוב כאשר הסגיטה קטנה בהרבה מהרדיוס (ראו למעלה).

הסגיטה משמשת באופטיקה (ובמיוחד ביצור טלסקופים) בעת חישוב כמות הזכוכית הנדרשת להוצאה כדי להשיג עקמומיות רצויה לעדשה. בפיזיקה הנוסחאות למעלה עוזרות לחשב את רדיוס העקמומיות של חלקיק מואץ בתא בועות (הדרוש לקביעת התנע הזוויתי שלו) מתוך אורכי הסגיטה והמיתר הקלים יותר למדידה.

## ראו גם
* אפותם
* מעגל

## קישורים חיצוניים
* 

## הערות שוליים

קטגוריה:אלמנטים אדריכליים
קטגוריה:אופטיקה
קטגוריה:גאומטריה
הר דלתאפורם

**הר דלטאפורם** או **הר דלתאפורם** (באנגלית: **Deltaform Mountain**; מילולית: הר "צורת דלתא") הוא הר בהרי הרוקי הקנדיים, ברכס בואו. ההר ממוקם על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה.

גובהו של ההר 3,426 מטרים מעל פני הים, והוא מתנשא מעל סביבתו לגובה של 822 מטרים. ההר הוא ההר ה-24 בגובהו באלברטה, ההר ה-39 בגובהו בקולומביה הבריטית, וההר ה-82 בהתנשאותו באלברטה.

ההר הוא אחד ההרים בעמק עשר הפסגות.

ההר ממוקם על הגבול בין הפארק הלאומי באנף (שבאלברטה) לפארק הלאומי קוטניי (בקולומביה הבריטית).

## היסטוריה
### מקור השם

שמו המקורי של ההר היה סאקנווה (שמו בפי האומות הראשונות).

בשנת 1897 הוענק לו שמו הנוכחי על ידי וולטר וילקוקס - בשל צורת ההר, המזכירה את האות היוונית דלתא.

### הטיפוס על ההר

הראשונים שטיפסו על ההר היו א. אגרז (A. Eggers), ה. סי. פארקר (H.C. Parker), סי. קאופמן (C. Kaufmann), ה. קאופמן (H. Kaufmann) בשנת 1903.

## קישורים חיצוניים

* הר דלתאפורם באתר ממשלת קולומביה הבריטית
* תצלום לוויין של הר דלתאפורם
* הר דלתאפורם באתר summitpost
* הר דלתאפורם באתר peakbagger
* הר דלתאפורם באתר peakfinder
* הר דלתאפורם באתר peakvisor
* הר דלתאפורם באתר peakbook
* מסלול הטיפוס על הר דלתאפורם באתר summitsearch
* תיאור הר דלתאפורם
* תחזית מזג אוויר עדכנית עבור הר דלתאפורם
** סטטיסטיקות מזג אוויר עבור הר דלתאפורם
** תחזית מזג אוויר עדכנית עבור הר דלתאפורם - לפי גבהים

## הערות שוליים

דלטאפורם
דלטאפורם
דלטאפורם
דלטאפורם
דלטאפורם
משפט סלוצקי

בתורת ההסתברות, **משפט סלוצקי** מרחיב כמה מהתכונות של פעולות אלגבריות על סדרות מתכנסות של מספרים ממשיים על סדרות של משתנים מקריים.

המשפט נקרא על שם יבגני (אויגן) סלוצקי. המשפט מיוחס גם להרלד קרמר.

## נוסח המשפט
יהו {*X**n*}, {*Y**n*} סדרות של משתנים מקריים סקלריים/וקטוריים/מטריציים.

אם *X**n* מתכנס בהתפלגות למשתנה מקרי (X_{n}\ {\xrightarrow {d}}\ X);

ו-*Y**n* מתכנס בהסתברות לקבוע *c*, אז
* X_n + Y_n \ \xrightarrow{d}\ X + c ;
* X_nY_n \ \xrightarrow{d}\ cX ;
* X_n/Y_n \ \xrightarrow{d}\ X/c,, כל עוד c הפיך.

כאשר \xrightarrow{d} מציין התכנסות בהתפלגות.

;הערות
# הדרישה כי הסדרה *Y<sub>n</sub>* מתכנסת לקבוע היא חשובה — אילו היא הייתה מתכנסת למשתנה מקרי שאיננו מנוון, המשפט לא היה תקף.
# המשפט נשאר תקף אם נחליף את כל התכנסויות בהתפלגות עם התכנסויות בהסתברות (בשל מאפיין זה).

## הוכחה
אם *X**n* מתכנס בהתפלגות ל-*X* ו-*Y**n* מתכנס בהסתברות לקבוע *c*, אז הווקטור (*X**n*, *Y**n*) מתכנס בהתפלגות אל (*X*, *c*) (ראו כאן).

נגדיר לכל אחת ממסקנות המשפט פונקציה:
* g\left(x,y\right)=x+y,
* g\left(x,y\right)=x \cdot y,
* g\left(x,y\right)=x \cdot y^{-1},
בהתאמה. כל אחת מהפונקציות האלו רציפה (במקרה האחרון, הפונקציה רציפה רק אם *y* הפיך), והמסקנות נובעות עכשיו ממשפט ההעתקה הרציפה.

## ראו גם
* התכנסות (הסתברות)

## לקריאה נוספת

* 

## הערות שוליים

סלוצקי
סלוצקי
עלי בן יהודה הנזיר

**עלי בן יהודה הנזיר** היה מדקדק עברי, שחי בטבריה במאה התשיעית. היה כנראה מורו של רב סעדיה גאון בדקדוק.

## כתביו
חיבור בשם "מחברת עלי בן יהודה הנזיר" על דקדוק ומסורה נזכר בדברי המדקדקים המאוחרים יותר, כגון אצל הרד"ק. הרד"ק מביא בשמו בנוגע לדגש קל באות רי"ש, כי "וקריאת הרי"ש רפה ודגושה לא שמענו, אבל מצאתי במחברת עלי בן יהודה הנזיר זה סימן רי"ש הדגוש והרך לבני מעזיה היא טבריה בלבד, כי הם מדברים וקוראים במקרא ובדבריהם והיא בפי האנשים ונשים וטף לא יזוז ולא יתחלף, קוראים בו במקרא ומדברים בו בדבריהם במקום דגש דגש ובמקום רפה רפה"..

## זיהויו עם אבו כת'יר
מסעודי מזכיר מדקדק בשם **אבו כת'יר יחיא בן זכריא** (בערבית: ابو كثير يحيى بن زكريا), שאף הוא מוצאו מטבריה ואף הוא היה מורה של רס"ג. בשל כך, סברו חלק מן החוקרים שיש לזהות בין שני האישים, אך חוקרים אחרים חולקים על הזיהוי. מסעודי כותב עוד כי אבו כת'יר תרגם את התנ"ך לערבית.

## לקריאה נוספת
*Islamic culture through Jewish eyes p125 Esperanza Alfonso - 2008 - 201 "In the second half of the ninth century Eli ben Judah ha-Nazir, Saadia's teacher, also referred to similarities between languages
* נחמיה אלוני, "עלי בן יהודה הנזיר וחיבורו 'יסודות הלשון העברית'", **[[לשוננו]]** לד [א–ב] (תשרי–טבת תש"ל), עמ' 75–105.
* Ra'anan S. Boustan, Raʻanan S. Boustan, Oren Kosansky Jewish studies at the crossroads of anthropology and history p221 2011 "44 Among those who expressed this belief was 'Eli ben Yehudah ha-Nazir, a native of Tiberias, who wrote in a linguistic treatise of ca. 915 that when he had doubts about the accuracy of his work on the language of the Bible, .."

## הערות שוליים

קטגוריה:מדקדקי העברית בימי הביניים
קטגוריה:התקופה הערבית בארץ ישראל
קטגוריה:טבריה: אישים
קטגוריה:יהודים בארץ ישראל במאה ה-9